text: Forsvundet dement kvinde fundet i live
  08 maj 2015 kl. 05.06
  Et plejehjem efterlyste en dement kvinde, der var forsvundet natten til torsdag. Efter nogle timers eftersøgning fandt politiet hende, forkommen, men i live.
  Personalet på plejehjemmet ledte først selv efter den 87-årige, demente kvinde, men opgav hurtigt og tilkaldte Sydøstjyllands Politi.
  De ledte efter kvinden med hjælp fra hunde og senere en helikopter.
  Efter nogle timer blev hun fundet liggende på en sti ? våd og forkommen, men i live.
  Herefter blev hun bragt til hospitalet, hvor hun fik varmen, oplyser Sydøstjyllands Politi.
  